stanford-oval/wikipedia huggingface dataset:
בארון ואקה
הערות שוליים

↑  Waqa elected Nauru president
↑  Baron Waqa named as new Nauru president
↑  No confidence motion in Nauru fails
↑  Nauruan government drafting law to impose emergency rule
↑  נאורו, האוקיינוס השקט - הנשיא ברון וואקה זכה לאמון מחודש מהפרלמנט לאחר בחירות
↑  בנצי לייזרוביץ, נשיא המדינה נפגש עם נשיא נאורו: "תמכנו ונתמוך בישראל", באתר רדיו קול חי, ‏2017-06-11
↑  התרומה לאי הזעיר שתמך בהצהרת ירושלים: מתקן לטיהור שפכים, באתר ynet, 28 בדצמבר 2017
↑  Nauru's Parliament elects former human rights lawyer Lionel Aingimea as President ABC News, 27 August 2019
| --- | --- |
בקרת זהויות :  GND: 1196933936  MusicBrainz: ad6f01ad-e48b-4065-be6c-0f2a07c5abf1  VIAF: 7445157162108078980001   WorldCat (עם VIAF): 7445157162108078980001
בועז ינאי

בועז ינאי (נולד ב-9 בנובמבר 1952) הוא כדורסלן עבר ישראלי אשר שיחק כסנטר בליגה הבכירה ובנבחרת ישראל. גובהו 1.99 מטר.
ביוגרפיה

ינאי נולד במושב נהלל ונודע בכינוי בוזי. ינאי החל לשחק כדורסל בגיל 15 בהפועל נהלל מליגה ג'. שיחק בהפועל גבת/יגור איתה זכה בגביע המדינה בשנת 1976.
כמו כן שיחק בהפועל תל אביב, הפועל עפולה העמק והפועל גבת העמק, נחשב לאחד משחקני הציר הישראלים הטובים ביותר ולאחד מהשחקנים הטובים ביותר אשר לא שיחקו במכבי תל אביב. הישגיו הבולטים הם זכייה בגביע המדינה עם הפועל גבת יגור בשנת 1976, זכייה במדליית כסף עם נבחרת ישראל באליפות אירופה בשנת 1979 שנערכה באיטליה והשתתפות בחצי גמר גביע קוראץ' עם הפועל תל אביב בשנת 1980.
הוא שיחק 333 משחקים ב16 עונות בליגה הבכירה וקלע 6,985 נקודות, ממוצע של 20.2 נקודות למשחק והוא מחזיק במקום הרביעי בקלעי כל הזמנים של ליגת העל.
בארונס ריגה

בארונס ריגה (בלטבית: Barons Rīga) היא קבוצת כדורסל לטבית מהעיר ריגה. הקבוצה מתמודדת בליגת העל הלטבית והליגה הבלטית.
היסטוריה

הקבוצה השתתפה בליגת העל הלטבית מאז הקמתה (1992), ומארחת במרכז הספורט דאוגבאס. היא מחזיקה בשתי אליפויות לטביה (2007/08, 2009/10). כמו כן, בעונות: 2004/05, 2005/06, 2008/09, הגיעה הקבוצה עד לגמר הפלייאוף.
בתחילת עונת 2011/12 הורדה הקבוצה לליגה השנייה עקב בעיות תקצביות. ובעונה שלאחר מכן, העפילה בחזרה לליגה הבכירה מהמקום הראשון.
במסגרת הליגה הבלטית, הגיעה הקבוצה עד לחצי הגמר (2007/08), ועד לרבע הגמר (2005/06). בשנת 2008 זכתה הקבוצה בגביע היורוצ'לנג', כשגברה במשחק הגמר על קבוצת דקסיה מונס-אנו הבלגית 62-63.
תארים והישגים

הליגה הלטבית :
אליפות (2): 2008, 2010
מקום שני: 2005, 2006, 2009
יורוצ'לנג' :
זכייה (1): 2008
שחקנים בולטים בעבר ובהווה

ליטא גיירדיוס גוסטס
רוסיה אלכסיי זורין
בארי קופר (מוזיקולוג)

| --- | --- |

 לידה:  2 במאי 1949 (בן 75) סאות'אנד-און-סי, הממלכה המאוחדת 
 מוקד פעילות:  הממלכה המאוחדת 
 מקום לימודים:  יוניברסיטי קולג', גורדונסטאון 
 שפה מועדפת:  אנגלית 
 כלי נגינה:  עוגב 
 
בארי קופר (באנגלית: Barry Cooper; נולד ב-1949) הוא מוזיקולוג, מלחין, נגן עוגב וסופר אנגלי; המתמחה במיוחד בבטהובן וקורותיו, והוא העורך של "רשימות בטהובן" (Beethoven Compendium).
חייו

קופר נולד בווסטקליף-און-סי (Westcliff-on-Sea), פרבר של סאות'אנד-און-סי שבאסקס ולמד נגינה על פסנתר והלחנה בנעוריו. הוא קיבל מלגה לבית הספר גורדונסטון ומאוחר יותר ליוניברסיטי קולג', אוקספורד. בשנת 1973 הוא סיים ללמוד לתואר MA וכבר בשנת 1974 קיבל תואר דוקטור. בין יצירותיו המוזיקליות ניתן למנות את האורטוריה "ההתעלות" (The Ascension).
קופר ידוע בגלל ספריו על בטהובן וגילויו על הסימפוניה העשירית שלו. הוא למד בהרחבה ובשקידות את רשימותיו של בטהובן וכתב ספר בשם- Beethoven and the Creative Process. הוא איחד את הסקיצות של בטהובן ליצירה שלמה אחת. הסימפוניה התאורטית בגרסתה הראשונה הוצגה בשנת 1988 על ידי התזמורת הפילהרמונית המלכותית של ליברפול, בניצוחו של ולטר ולר. הסימפוניה בגרסתה השנייה הוצגה על ידי התזמורת הסימפונית של לונדון, בניצוחו של וין מוריס.
בין השנים 1974–1990 קופר לימד באברדין וכיום הוא מלמד באוניברסיטת מנצ'סטר.
אקינשולה אקיניימי

אקינשולה אקיניימי (בנורווגית: Akinshola Akinyemi; נולד ב-12 ביולי 1993) הוא כדורגלן נורווגי המשחק בעמדת הבלם בגרורוד.
קריירה

אקינשולה התחיל את הקריירה שלו בקבוצת הילדים של הולמליה ולאחר מכן הצטרף למחלקת הנוער של וולרנגה. ב-10 באוגוסט 2012, אקינשולה ערך את הופעת הבכורה שלו בקבוצה בניצחון 1–3 נגד אוד גרינלנד.
בקיץ 2013 איקיינמי, חתם בדרובאק-פרוגן ולאחר מכן חתם בגרודוד.
לקראת עונת 2016 חתם בפרדריקסטאד.
בינואר 2018, חתם אקינשולה בסאנס אולף.
בקיץ 2019 חתם אקינשולה בלוקומוטיב פלובדיב מליגת העל הבולגרית, קבוצתו הראשונה מחוץ לנורווגיה.
ב-27 באוגוסט 2020 חתם במכבי נתניה מליגת העל, ב-29 בינואר 2021 שוחרר מהקבוצה.
בקיץ 2021, אקיניימי חתם ברופוס.
תארים

הגביע הבולגרי: 2019/2020
הערות שוליים

↑  מערכת ONE, ‏רשמית: אקינסולה אקיניימי חתם לעונה בנתניה, באתר ONE‏, 27 באוגוסט 2020
↑  מערכת ONE, ‏נתניה הודיעה: אקינסולה אקיניימי שוחרר מהקבוצה, באתר ONE‏, 29 בינואר 2021
בוצ'ייקוב

| --- | --- |

 מדינה:  בלארוס בלארוס
 מחוז:  ויטבסק (מחוז) ויטבסק
 אוכלוסייה:  ‏
  ‑ בעיר:  731 (2019)
 קואורדינטות:  55°01′05″N 29°09′15″E﻿ / ﻿55.018055555556°N 29.154166666667°E﻿ / 55.018055555556; 29.154166666667 
 אזור זמן:  UTC+3
  מפת מיקום  מפה מפורטת   (למפת בלארוס מוגדלת) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהבוצ'ייקוב(למפת בלארוס רגילה) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהבוצ'ייקוב(למפת מחוז ויטבסק רגילה) ויטבסק אורשה פולאצק פסטאווי גלובוקי רוסיה לטביה מוהילב מינסק גרו.בוצ'ייקוב(למפת מחוז ויטבסק מוגדלת) ויטבסק אורשה פולאצק פסטאווי גלובוקי רוסיה לטביה מוהילב מינסק גרו.בוצ'ייקוב  he tabBackground:;tabBorder:#aaa;defaultTab:0;
 
בוצ'ייקוב (בבלארוסית: Бачэйкава, בצ'ייקבה; ברוסית: Бочейково, בוצ'ייקובו) הוא יישוב במחוז ויטבסק בבלארוס, הוא ממוקם 22 ק"מ מביישינקוביץ הסמוך לנהר אולה הזורם אל הדווינה.
היסטוריה

הכפר נזכר לראשונה בשנת 1460 כשהוא בבעלותה של אצולת ימנטוביצ'ה. העיר נחרבה ונהרסה פעמים רבות, כמו נשרפה בשנת 1654 במהלך מלחמת רוסיה-פולין.
אחר חלוקת פולין בשנת 1793 עבר היישוב לשלטון האימפריה הרוסית. בעת שליטת האימפריה הרוסית היישוב הפך לעיר יריד מחוזית, והיו מתקיימים בה ירידים שלוש פעמים בשנה. בשנת 1886 היו בעיר 250 איש (29 בתי אב) לפי מפקד האוכלוסין.
מאחר שהכפר בוצ'ייקוב עמד על הדרך הראשית מוויטבסק לווילנה החליט הצאר ניקולאי להקים בו ביצורים אזוריים, תוכנית שלא יצאה אל הפועל.
בסתיו 1918 כבשו הגרמנים את בוצ'ייקוב.
לפני מלחמת העולם השנייה התגוררו בכפר 432 איש. במהלך המלחמה הנאצים שרפו 87 בתים.
הקהילה היהודית

פרק זה לוקה בחסר. אנא תרמו לוויקיפדיה ו.
בעיירה זו התקיימה קהילה יהודית. במקום בית עלמין יהודי.
הערות שוליים

↑  Бочейково // Военная энциклопедия : [в 18 т.] / под ред. В. Ф. Новицкого [и др.]. — СПб. ; [М.] : Тип. т-ва И. Д. Сытина, 1911—1915.
ערך זה הוא קצרמרבנושא יישובים בבלארוס. אתם מוזמנים לתרום לוויקיפדיה ו.
ארנסטו קנטו

ארנסטו קנטו (בספרדית: Ernesto Canto Gudiño;‏ 18 באוקטובר 1959 - 20 בנובמבר 2020) היה אתלט מקסיקני. אלוף אולימפי (לוס אנג'לס 1984), אלוף עולם (הלסינקי 1983) וזוכה מדליות זהב (ולנסיה 1981) וכסף (ברגן 1983) בגביע העולם בהליכה ל-20 ק"מ. נוסף לכך, זוכה מדליית ארד באליפות העולם באולם (אינדיאנפוליס 1987) בהליכה ל-5000 מטר.
קריירה ספורטיבית > 1980

בתחרות הליכה ל-20 ק"מ השיג קנטו תוצאה של 1:19.01 שעות, הטובה בעולם, אך פציעה מנעה ממנו להשתתף באולימפיאדת מוסקבה.
קריירה ספורטיבית > 1981

בגביע העולם בהליכה (אנ') שנערך בולנסיה, ספרד זכה קנטו במדליית זהב בהליכה ל-20 ק"מ בתוצאה של 1:23:52 שעות לפני רונלד ויזר (אנ') ממזרח גרמניה (1:24:12 שעות) ואלסנדרו פזטיני (אנ') מאיטליה (1:24:24 שעות)
קריירה ספורטיבית > 1983 > אלוף עולם

באליפות העולם שנערכה בהלסינקי, פינלנד זכה במדליית זהב בהליכה ל-20 ק"מ בתוצאה של 1:20:49 שעות, לפני יוזף פריבלינץ מצ'כוסלובקיה (1:20:59 שעות) ויבגני יבסיוקוב מברית המועצות (1:21:08 שעות).
במשחקים הפאן-אמריקאיים שנערכו בקראקס, ונצואלה (אנ') זכה במדליית זהב בהליכה ל-20 ק"מ בתוצאה של 1:28:12 שעות, לפני ראול גונזלס בן ארצו (1:29:21 שעות) והקטור מורנו (אנ') מקולומביה (1:30:05 שעות).
בגביע העולם בהליכה (אנ') שנערך בברגן, נורווגיה זכה במדליית כסף בהליכה ל-20 ק"מ בתוצאה של 1:19:41 שעות, אחרי יוזף פריבלינץ מצ'כוסלובקיה (1:19:30 שעות) ולפני אנטולי סולומין (אנ') מברית המועצות (1:19:43 שעות).
קריירה ספורטיבית > 1984 > אלוף אולימפי

באולימפיאדת לוס אנג'לס זכה במדליית זהב בהליכה ל-20 ק"מ בתוצאה של 1:23:13 שעות, לפני ראול גונסאלס בן ארצו (1:23:20 שעות) ומאוריציו דמילנו מאיטליה (1:23:26 שעות). נוסף לכך, הוא סיים במקום עשירי בהליכה ל-50 ק"מ בתוצאה של 4:07:59 שעות.
קריירה ספורטיבית > 1986

בגביע פאן אמריקה בהליכה (אנ') שנערך בסיינט ליאונרד (אנ'), קנדה הוא השתתף בהליכה ל-20 ק"מ אך לא סיים.
קריירה ספורטיבית > 1987

באליפות העולם באולם (אנ') שנערכה באינדיאנפוליס, ארצות הברית זכה במדליית ארד בהליכה ל-5000 מטר בתוצאה 18:38.71 דקות, אחרי מיכאיל שצ'ניקוב (אנ') מברית המועצות (18:27.79 דקות) ויוזף פריבלינץ מצ'כוסלובקיה (18:27.80 דקות).
בגביע העולם בהליכה (אנ') שנערך בניו יורק, ארצות הברית סיים במקום חמישי בהליכה ל-20 ק"מ בתוצאה 1:20:35 דקות.
במשחקים הפאן-אמריקאיים שנערכו באינדיאנפוליס הוא לא סיים את תחרות ההליכה ל-20 ק"מ.
באליפות העולם שנערכה ברומא, איטליה הוא נפסל בתחרות הליכה ל-20 ק"מ ולא הצליח להגן על תוארו.
בעקבות חוסר הצלחותיו בשנה זו הודיע קנטו על כוונתו לפרוש מפעילות ספורטיבית אך נשיא הוועד האולימפי של מקסיקו שיכנע אותו להאריך את הקריירה שלו. בהמשך הקריירה ניסה שוב לפרוש ושוב שוכנע להמשיך בפעילותו.
קריירה ספורטיבית > 1988

באליפות אמריקה-איבריה באתלטיקה (אנ') שנערכה במקסיקו סיטי, מקסיקו זכה במדליית כסף בהליכה תחרותית|הליכה ל-20 ק"מ בתוצאה של 1:24:29 שעות, אחרי קרלוס מרסנריו (אנ') בן ארצו שקבע שיא אליפות חדש של 1:21:47 שעות ולפני (אנ') מספרד (1:27:23 שעות).
באולימפיאדת סיאול נפסל במהלך תחרות הליכה ל-20 ק"מ ולא הצליח להגן על תוארו.
בגביע פאן אמריקה בהליכה (אנ') שנערכה במאר דל פלאטה, ארגנטינה זכה במדליית כסף בהליכה ל-20 ק"מ בתוצאה של 1:25:15 שעות, אחרי קרלוס מרסנריו (1:24:00 שעות) ולפני גיליאם לבלנק (אנ') מקנדה (1:27:08 שעות).
קריירה ספורטיבית > 1990

בגביע פאן אמריקה בהליכה (אנ') שנערכה בחלפה, מקסיקו זכה במדליית זהב בהליכה ל-20 ק"מ בתוצאה של 1:21:46 שעות, לפני ג'ואל סנצ'ז בן ארצו (אנ') (1:22:09 דקות) וקרלוס מרסנריו (1:22:25 שעות).
במשחקי הרצון הטוב (אנ') שנערכו בסיאטל, ארצות הברית זכה במדליית זהב בהליכה ל-20 ק"מ בשיא משחקים חדש של 1:23:13.12 שעות, לפני מיכאיל שצ'ניקוב (אנ') מברית המועצות (1:23:22.34 שעות) וברנד גומלט (אנ') ממזרח גרמניה (1:23:29.61 שעות).
קריירה ספורטיבית > 1991

בגביע העולם בהליכה (אנ') שנערכה בהוואנה, קובה סיים את התחרות בהליכה ל-20 ק"מ במקום חמישי בתוצאה של 1:28:22 שעות.
קריירה ספורטיבית > 1992

באולימפיאדת ברצלונה סיים את התחרות בהליכה ל-20 ק"מ במקום 29 בתוצאה של 1:33:51 שעות.
קריירה ספורטיבית > 1994

בתחרות שנערכה בברגן, נורווגיה במאי 1994 קבע בהליכה ל-20,000 מטר על מסלול תוצאה של 1:18.40.0 שעות, המציבה אותו במקום השלישי ברשימת התוצאות הטובות ביותר במקצוע זה.
חיים אישיים

בשלהי הקריירה הספורטיבית שלו ולאחר סיום פעילותו זכה קנטו לשלל אותות ותוארי כבוד:
מועמד לאתלט המקסיקני הטוב ביותר בהיסטוריה מטעם ESPN (2017)
פרס הספורט הלאומי מטעם ממשלת הרפובליקה (1981)
עיטור הכפתור האולימפי של הוועד האולימפי הבינלאומי מ-1984 עד 1992
נושא דגל המשלחת המקסיקנית למשחקי הספורט של מרכז אמריקה והקריביים ב-1986 וב-1990
פרס "אל הרלדו דה מקסיקו" (El Heraldo de México) בשנים 1990, 1989, 1986, 1984, 1983, 1982
פרס משרד החינוך של ממשלת ספרד לספורטאי מצטיין (1983) - הספורטאי הראשון שאינו ספרדי
פרס הספורטאי הטוב ביותר במקסיקו של "ערוץ 13" המקסיקני (1983)
קנטו נפטר ב-2020 מסרטן הלבלב.
הערות שוליים

↑  התחרות נערכה באצטדיון ולא ברחבי העיר כמקובל
↑  Fallece a los 61 años Ernesto Canto, באתר eluniversal.com.mx, ‏20 בנובמבר 2020 (ספרדית)
↑  הודעה על מותו של ארנסטו קנטו, באתר athleticsnacac.org, ‏23 בנובמבר 2020
| --- | --- |
בקרת זהויות :  World Athletics: 14346014
בארונס (עיתון)

| --- | --- |

 מייסד:  קלרנס ו. בארון 
 תאריכי הופעה:  1921–הווה (כ־103 שנים) 
 שפה:  אנגלית 
 מדינה:  ארצות הברית 
 ISSN:  1077-8039
 www.barrons.com
 
בארונס (באנגלית: Barron's) הוא מגזין/עיתון אמריקאי שבועי המוצא לאור על ידי חברת דאו ג'ונס, מחלקה ב-News Corp.
העיתון נוסד בשנת 1921 על ידי קלרנס בארון, כהוצאה אחות של הוול סטריט ג'ורנל, המסקרת מידע פיננסי בארצות הברית, התפתחות שווקים וסטטיסטיקה בתחום. כל גיליון המוצא על ידי בארונס מספק סיכום של פעילות השווקים בשבוע היוצא, כמו גם חדשות, ותחזית לשבוע הנכנס.
תכונות העיתון

העיתון כולל תכונות מיוחדות כדלהלן:
שבוע השוק – סיקור של פעילות השווקים בשבוע היוצא.
השולחן העגול של בארון – הודעות של משקיעים ידועים כגון ביל גרוס, מאריו גאבלי, אבי ג'וזף כהן, פליקס זולוף ומארק פבר.
דירוג הברוקרים הטובים ביותר – דירוג של החברות המספקות שירותי ברוקראז'. קריטריוני הדירוג כוללים טכנולוגיית סחר, ניסיון, שמישות, ניידות, מגוון היצעים, שירותי מחקר, ניתוח תיקי דוחות, שירות לקוחות והשכלת שירות זה, ועלויות השירות.
יועצים פיננסיים מובילים – היועצים הפיננסים הטובים בארצות הברית.
היסטוריה

המגזין נוסד על ידי חברת דאו ג'ונס ב-1921, ונקרא על שם קלרנס בארון, דמות שהשפיעה על הדאו ג'ונס וממייסדי העיתונות הפיננסית המודרנית. חברת דאו ג'ונס מוציאה לאור בנוסף גם את הוול סטריט ג'ורנל.
בשנת 1990 העיתון החל להיות מודפס באופן חלקי בצבע, ובשנת 1996 הודפס בצבע מלא. ב-7 במרץ 1994 הוצגה גרסה דו-חלקית של העיתון.
אתר העיתון, Barrons.com, הושק ב-1996 כחלק מאתר WSJ.com.
בראשית 2006 הושק העיתון כמוצר עצמאי, חודשים אחדים לאחר כנס היועצים הפיננסיים הראשון שקיים העיתון.
ב-2008, רכש העיתון את הארגון Winner's. ב-2009, בארונס השיק את "פנטה" (Penta) כמדור חדש. המדור מכוון לקהל יעד של אנשים עם נכסים בשווי של 5 מיליון דולר לפחות, עם ייעוץ פיננסי.
הערות שוליים

↑  "CLARENCE W. BARRON, PUBLISHER, IS DEAD; Head of The Wall St. Journal a Victim of Catarrhal Jaundice at 73 in Battle Creek. NOTED FINANCIAL FIGURE A Writer on World Fiscal Topics --Body Will Be Taken to His Old Home in Boston". הניו יורק טיימס. 3 באוקטובר 1928. {{cite news}}:  (עזרה)
↑  "Barron's: IBM Credit Corp. & Comdisco". Computerworld. 17 באוקטובר 1983. p. 5. The Barron's report further stated that IBM Credit Corp. ... {{cite news}}:  (עזרה)
↑  Google Scholar: N. W. Netanel (2008). "New media in old bottles? Barron's". George Washington Law Review. SSRN 1183167.
↑  "This Week". Barron's.
↑  Google Scholar: H. Desai; P. C. Jain (1995). "An analysis of the recommendations of the "superstar" money managers at Barron's annual roundtable". The Journal of Finance. doi:10.1111/j.1540-6261.1995.tb04057.x. performance of .. Barron's Annual Roundtable
↑  "Roundtable". Barron's.
↑  "Best Online Brokers". Barron's.
↑  "Barron's: Comdisco books "very complicated"". Computerworld. 3 בספטמבר 1984. p. 103. John Keefe, a stock analyst who follows the company, said ... very complicated, and the Barron's examination of ... {{cite news}}:  (עזרה)
↑  "Top Financial Advisors". Barron's.
↑  Barron's (1921–1942). OCLC 712794404.
↑  "Barron's' to bow on Web". Advertising Age. 28 ביוני 1996. {{cite news}}:  (עזרה)
↑  "Barron's Videos". wsj.com.
↑  January 2006
↑  2005: "Best of Best Meet at Barron's Winner's Circle Conference for Financial Advisors; Barron's First-Ever Event Yields Insights into Industry Best Practices". 6 בדצמבר 2005. נבדק ב-28 במאי 2015. {{cite web}}:  (עזרה)
↑  "Barron's acquires The Winner's Circle Organization". American City Business Journals. 25 בספטמבר 2008. {{cite news}}:  (עזרה)
↑  "Dow Jones Media Group stitches corporate work and lifestyle together". 9 באפריל 2018. The current iteration of Penta is ... {{cite web}}:  (עזרה)
↑  "Barron's Magazine to Launch New Section Providing Trusted Advice for Pentamillionaires" (הודעה לעיתונות). GlobeNewswire. 24 בספטמבר 2009. {{cite press release}}:  (עזרה)
בז'וסטוביצה (מחוז משנה)

מחוז משנה בז'וסטוביצה (בבלארוסית: Бераставіцкі раён) הוא אחד מ-17 מחוזות משנה המרכיבים את מחוז הורדנה בבלארוס. מרכזו המנהלי היא העיר בז'וסטוביצה ויילקה.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה בז'וסטוביצה 18,017 בני אדם. ההרכב האתני של האוכלוסייה במחוז היה: 70.04% בלארוסים, 21.69% פולנים, 5.77% רוסים ו-1.24% אוקראינים. שפות הדיבור הנפוצות: בלארוסית (73.57%) ורוסית (21.23%).
בורדוחאן מאלאניה

| --- | --- |
 בן או בת זוג:  גיאורגי השלישי 
 פטירה:  שנות ה־80 של המאה ה־12 
 
בורדוחאן (בגאורגית: ბურდუხანი, בּוּרְדוּחָאנִי) הידועה גם כבּוּרְדוֹחָאנִי (ბორდოხანი), (נפטרה לפני 1184) הייתה נסיכה אלאנית ומלכה רעיה של מלך ממלכת גאורגיה, אשתו של גיאורגי השלישי, מלך גאורגיה (שלט ב־1156–1184). היא הייתה אמה של תמר המלכה, שמלכה בשיא תקופת המונרכיה הגאורגית של ימי הביניים. נישואיהם של גיאורגי ובורדוחאן (1150) נועדו לחזק את הקשרים של הממלכה הגאורגית עם שכניהם החזקים מצפון.
ביוגרפיה

בורדוחאן הייתה בתו של חוּדָאן, שנזכר ברשומות הגאורגיות בתואר "מלך האוסי", הכינוי הגאורגי לשבט האוסטים בצפון הקווקז. היא נישאה לגיאורגי, שהיה אז נסיך הכתר של גאורגיה, בימי חייו של אביו, המלך דמטרה הראשון, בשנות ה-50 של המאה ה-12. היא ילדה את תמר, שהפכה לאחר מכן למלכת גאורגיה. ייתכן שלבני הזוג הייתה בת נוספת - רוסודאן; אולם היא מוזכרת רק פעם אחת בכל האזכורים מתקופת שלטונה של תמר. ההיסטוריונים מימי הביניים שיבחו את אדיקותה ונאמנותה של בורדוחאן. אחד מהם, מחבר אנונימי שלכרוניקה של מאה שנה, השווה אותה לקדושות הנוצריות קתרינה מאלכסנדריה ואיירין ממקדוניה.
בורדוחאן מתה לפני בעלה, כלומר לפני 1184. מעבר לכרוניקות של ימי הביניים, שמה שרד על האייקון של התאוטוקוס מחובי, המוצג כעת במוזיאון דדיאני (אנ') בזוגדידי, ובכתובת על הקיר מקתדרלת רואיסי (אנ'), שם היא מוזכרת כמיטיבה לקתדרלה המקומית.
הערות שוליים

↑  איסטמונד (1998), עמ' 108, fn. 49.
↑  רוֹאִין מֶטְרֵוֶוֶלִי (אנ') (2008), „ასწლოვანი მატიანე" (בגאורגית) - כרוניקה של מאה שנים, יוצר אנונימי מהמהאה ה-14
↑  איירין ממקדוניה (רו') או איירין פנלופה הייתה קדושה גדולה (אנ') (האישה הראשונה בדרגת קדושה זו) בנצרות שמקיימות את מנהג קונטנטינופול.
↑  קָאוּחְצִ'ישְׁוִוִילִי/ויויאן (1991), עמודים: 57, 107.
↑  אסטמונד (1998), עמ' 116.
↑  ‏תאוטוקוס מחובי‏ (Q124365983)
↑  ‏אנתוני איסטמונד‏ (Q112497880)
↑  ‏Katharine Vivian‏ (Q118137156)
↑  ‏Adolf M. Hakkert‏ (Q113765975)
↑  ‏באסיל אזוסמודזר'ווארי‏ (Q16365882)
בול סופה

|  מידע כללי |
| --- | --- |
 סוג:  אקדח
 נגזרות:  בול צ'ירוקי
 מדינה מייצרת:  ישראל ישראל
 יצרן:  בול ארמורי
 מידע טכני
 קליבר:  9x19 מ"מ פרבלום 
 אורך קנה:  111 מ"מ
 משקל ריק:  989 גרם
 
בול סופה הוא אקדח חצי אוטומטי מתוצרת יצרנית הנשק הישראלית בול ארמורי, המבוסס על אקדח ה-CZ 75 הצ'כי.
הסופה הוא האקדח הראשון של בול העשוי כולו מפלדה. האקדח מגיע בשתי גרסאות: גרסת נשיאה עם כוונת קבועה, וגרסת תחרות עם כוונת קדמית סיב אופטי וכוונת אחורית מתכווננת.
הערות שוליים

↑  Bul Storm
ערך זה הוא קצרמרבנושא אמצעי לחימה. אתם מוזמנים לתרום לוויקיפדיה ו.
בארי סילקמן

בארי סילקמן (נולד ב-29 ביוני 1952), הוא כדורגלן עבר אנגלי-יהודי וסוכן כדורגל בהווה, ששיחק כקשר ב-11 מועדונים כולל במנצ'סטר סיטי ב-1979 ובלייטון אוריינט בין השנים 1981 ל-1985. הוא זכה במדליית זהב כשחקן כדורגלן במכביה, וכיום הוא עובד כסוכן שחקנים וסקאוט מוכר שעבד עם כדורגלנים מוכרים, כגון: מארק שוורצר, לוקאס ניל, דמבה בה ותומאס היצלסברגר. הוא אף היה שותף בייצוגם של הכדורגלנים אייל ברקוביץ’ ואיגביני יעקובו יחד עם פיני זהבי.
קריירה

סילמן נולד בסטפני, לונדון, בשנת 1952. הוא התחיל את הקריירה שלו בוימבלדון, לפני שעבר לברנט והרדפורד סיטי. ב-1976, הוא עבר להרפורד יונייטד, שם בילה כ-2 עונות. בשנת 1976 הוא הוחתם על ידי קריסטל פאלאס, תחת המאמן טרי ונבלס. שם הוא שיחק באופן קבוע עבור פאלאס במשך שתי עונות.
בשנת 1979, הוחתם סילמן על ידי המאמן מלקולם אליסון לקבוצת מנצ'סטר סיטי. הוא ערך כ-21 הופעות עבור סיטי. סילקמן שיחק במדי מכבי תל אביב בעונת 1979/1980 בהשאלה. הוא ערך 7 הופעות ליגה עבור המועדון, אך שוחרר ממנצ'סטר סיטי לאחר סיום השאלתו בסוף העונה. לאחר מכן, שיחק סילמן בקבוצות מקומיות, כגון: ברנטפורד ולייטון אוריינט. הוא פרש ממשחק פעיל בשנת 1988.
בנובמבר 2018, סילקמן מונה לזמן קצר למאמן של הקבוצה האנגלית סטיינס טאון, עד שעזב את המועדון בשל ההתאחדות לכדורגל שסברה שהתפקיד מייצג ניגוד עניינים עם עבודתו כסוכן. הוא אימן את נבחרת הכדורגל של בריטניה במשחקי המכביה 2013 בישראל.
הערות שוליים

↑  Top 10 influential football agents – from Pere Guardiola to Jorge Mendes, metro
↑  David Clayton, [https://www.mancity.com/features/lsilkandspiel Silk and Spiel:
The Barry Silkman Story], mancity
↑  Silkman to coach Team GB 45's at 2013 Maccabiah, thejc
ארץ שארקו (גרינלנד)

ערך זה עוסק בחצי אי בגרינלנד. אם התכוונתם למשמעות אחרת, ראו .
ערך זה עוסק בחצי אי בגרינלנד. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 על שם:  ז'אן-באטיסט שארקו 
 גובה:  1,197 מ' 
 מדינה:  גרינלנד 
 מיקום:  הפארק הלאומי צפון מזרח גרילנד, גרינלנדגרינלנד
 קואורדינטות:  72°N 29°W﻿ / ﻿72°N 29°W﻿ / 72; -29
  (למפת גרינלנד מוגדלת) נוק קאקורטוק אילוליסאט סיסימיוט אסיאט מאניצוק טאסילאק פאמיוט נארסאק קאנאק קנגרטיטיווק קנדה איסלנד אוקיינוס הקרח הצפוני מפרץ באפין  ים גרינלנד  האוקיינוס האטלנטי  ים לברדור ארץ שארקו(למפת גרינלנד רגילה) נוק קאקורטוק אילוליסאט סיסימיוט אסיאט מאניצוק טאסילאק פאמיוט נארסאק קאנאק קנגרטיטיווק קנדה איסלנד אוקיינוס הקרח הצפוני מפרץ באפין  ים גרינלנד  האוקיינוס האטלנטי  ים לברדור ארץ שארקו
 
ארץ שארקו (באנגלית: Charcot Land) היא חצי אי בצפון-מזרח גרינלנד.
חצי האי ממוקם באזור הפארק הלאומי צפון מזרח גרינלנד.
חצי האי שוכן בצמוד למערכת הפיורדים קנגרטיטיווק.
שיא גובהו של חצי האי 1,197 מטרים מעל פני הים.
גאוגרפיה

ארץ שארקו היא אזור הררי, הגובל מדרום בקרחון דאוגארד-ינסן, ומצפון בקרחון פ. גראאה.
הנקודה המזרחית ביותר של חצי האי היא כף הדובה הגדולה.
ממערב לחצי האי מצויה יריעת הקרח היבשתית גרינלנד, ומספר נונאטאקים.
היסטוריה > גילוי חצי האי

חצי האי התגלה במסגרת סקר אווירי שבוצע על ידי לאו קוק (Lauge Koch), במסגרת משלחת החקר התלת שנתית למזרח גרינלנד.
היסטוריה > מקור השם

חצי האי נקרא על שם חוקר הקטבים הצרפתי ז'אן-באטיסט שאקו.
לקריאה נוספת

• Thrane, Kristine. (2004), , Geological Survey of Denmark and Greenland Bulletin. 6. 10.34194/geusb.v6.4818
• United States Hydrographic Office, , P 107
הערות שוליים

↑  הגאזט הרשמי של שמות גרינלנד של ארצות הברית
↑  מידע גאוגרפי
בול מחורר

תמונה של בול בריטי מחורר מחזיתו ומאחוריו
גיליון בולים אמריקאיים מחוררים
בול מחורר (באנגלית: perfin או SPIFS) הוא בול דואר רגיל, שחיררו אותו בצורה מיוחדת, שלא פוגעת בשימוש בו, אך מכבידה על גנבתו.
חירור הבולים החל ב-1868, באנגליה ובהמשך התפשט הנוהג למדינות אירופאיות נוספות וליתר העולם. חירור הבולים נועד לסמן אותם בראשי תיבות או סמלים של הבעלים וכך להכביד על גנבתם ושימוש לא מורשה או כדי לקדם רעיונות ונושאים מסוימים.
הערות שוליים

↑  perfin הוא הלחם בסיסים חסר של תחילת המילים האנגליות perforated initials או perforated insignia
↑  SPIFS הן ראשי תיבות של Stamps Perforated with Initials of Firms and Societies
בושידו

ערך זה עוסק בקוד התנהגות של לוחמים יפנים. אם התכוונתם לגיבור קומיקס, ראו .
סמוראי
בּוּשידוֹ (קאנג'י: 武士道, רומאג'י: Bushidō, מילולית: "דרך הלוחם") או בּוּדוֹ (קאנג'י: 武道, רומאג'י: budō, מילולית: "דרך הלחימה") הוא מושג ביפנית המתאר את קוד ההתנהגות של הסמוראים, מעמד האצולה הלוחמת ביפן הפיאודלית.
קוד ההתנהגות, שפותח במאות ה-9 עד ה-12, דורש נאמנות וכבוד עד המוות. כשהסמוראי נכשל בשמירת כבודו, הדרך היחידה להשיבו היא על ידי ביצוע "ספוקו" - התאבדות טקסית המבוצעת על ידי נעיצת חרב בבטן.
בצורתו הטהורה ביותר הבושידו דורש מההולכים בדרכו לבחון את המציאות מנקודת המבט של מותם העתידי.
הבושידו היווה גם את הבסיס הרוחני לאלו אשר ביצעו התקפות "קאמיקאזה" במהלך מלחמת העולם השנייה. מסיבה זו, לאחר כניעת יפן אסרו האמריקאים על היפנים לבצע כל סוג של אימון באמנויות לחימה יפניות, מכיוון ששורשיהן נעוצים בבושידו.
הספורט המודרני "קנדו" נסמך על בסיס הפילוסופיה של הבושידו, בעיקר בהתבססותו על העיקרון "מכה אחת-הריגה אחת". שלא כמו אמנויות לחימה אחרות, מגע ממושך עם היריב או חבטות רבות בו נמנעות לטובת מכה אחת "נקיה" בגופו או בראשו של היריב.
שמונה המידות הטובות

אלה שמונה המידות הטובות המגדירות את המקיים את הבושידו:
ג'י (義) - יושרה.
יו (勇) - אומץ.
ג'ין (仁) - נדיבות.
רי (礼) - הוקרה.
מאקוטו (誠) - כנות.
מאיו (名誉) - כבוד.
צ'וגי (尽忠) - נאמנות.
ג'יסה (自制) - שליטה עצמית.
ראו גם

ארבעים ושבעה הרונין
אבירות
לקריאה נוספת

גיליון דצמבר 2003 של הנשיונל ג'יאוגרפיק העוסק בתרבות הסמוראים.
הספר הגאקורה
בלאק סטאר ליין

היארמות', הספינה הראשונה שהפליגה בשירות "בלאק סטאר ליין"
בלאק סטאר ליין (באנגלית: The Black Star Line; מילולית: קו הכוכב השחור) הייתה חברת ספנות שאורגנה בידי מרקוס גארבי, שהייתה אמורה בשלב ראשון להיות חברת ספנות שתנוהל וספינותיה ינווטו בידי שחורים, ובהמשך לפתח את כלכלת אפריקה על ידי פתיחת נתיבי סחר אל "היבשת השחורה". שם החברה נועד להתכתב עם שמה של חברת הספנות הבריטית היוקרתית וייט סטאר ליין (קו הכוכב הלבן).
בטווח הארוך, אחרי הצלחתו המוגבלת של הקו הראשון של "בלאק סטאר ליין" בספינה יארמות', תכנן גארבי להפוך את החברה לצי ספינות שיעזור במימוש חלום החזרה לאפריקה.
למעשה, נחלה החברה הצלחה מוגבלת מאוד בשנות פעילותה (1919–1920), והיא התפרקה בעקבות תביעת משקיעים נגד גארבי באשמת מרמה. למרות זאת, ולמרות שבפועל לא הובילה החברה, ולו שחור אחד לחופי אפריקה, נחשבת "בלאק סטאר ליין" כסמל מרכזי עבור חסידי רעיון החזרה לאפריקה.
דגל גאנה כולל כוכב שחור כהומאז' ל"בלאק סטאר" של גארבי.